kardosdrur/scandi-wiki huggingface dataset:
Joseph R. Davis

Joseph Robert Davis (12. januar 1825 – 15. september 1896) var en konfødereret general under den Amerikanske borgerkrig og nevø af den konfødererede præsident Jefferson Davis. Hans tropper spillede en vigtig rolle under slaget ved Gettysburg.

Biografi 
Davis blev født i Mississippi, blev advokat og senator i staten Mississippi. Inden krigen havde han ledelse af et lokalt militskompagni. Han gik i konfødereret tjeneste i foråret 1861 som kaptajn i det 10. Mississippi Infanteri. Efter at have gjort tjeneste i Pensacola området i Florida kom han til præsident Davis' stab som oberst og aide-de-camp for sin onkel. Han blev udnævnt af præsident Davis til brigadegeneral i 1862. Bekræftelsen af hans udnævnelse trak imidlertid ud, på grund af kritik fra præsidentens kritikere. Han fik endelig sin rang den 15. september 1862.

Davis havde kommandoen over en brigade af infanteri omkring hovedstaden Richmond og i det sydøstlige Virginia. I det sene forår af 1863 blev han tildelt til Henry Heths Division, i 3. Korps af Army of Northern Virginia, som forstærkning for Robert E. Lee under hans invasion af Nordstaterne. Med kommando over 2., 11., 42. Mississippi samt 55. North Carolina infanteriregimenterne marcherede han ind i Pennsylvania.

Den 1. juli 1863 stødte Heths division på Unionskavaleri udenfor Gettysburg i Pennsylvania. Davis' Brigade var den anden konfødererede enhed, der blev indsat i kampen. Han indsatte alle sine regimenter undtagen 11. Mississippi og lod to af sine regimenter blive fanget i en ufærdig jernbaneudgravning, som var for dyb til at mændene kunne bruge den som skyttegrav (omkring 6 meter på det dybeste sted). De to regimenter fik mange sårede og tilfangetagne. Resterne af Davis' Brigade hvilede ud under kampen den 2. juli, men blev sendt i kamp igen den 3. juli. Davis førte sin brigade under det katastrofale angreb, der kaldes Pickett's Charge. Davis' brigade mistede 289 døde, 677 sårede og over 67 savnede/fangne, et tab på 44,7%.

Efter slaget blev Davis syg, og general Lee overvejede at opløse hans brigade, men han besluttede at lade være fordi Davis var præsidentens nevø. Davis vendte tilbage og gjorde tjeneste i resten af krigen i Lees hær. Han kæmpede i Slaget ved Spotsylvania Court House, Slaget ved Cold Harbor og under Belejringen af Petersburg. Han overgav sig sammen med resten af Army of Northern Virginia ved Appomattox Courthouse.

Joseph R. Davis tilbragte resten af sit liv med at være advokat. Han døde i Biloxi i Mississippi, og ligger begravet på Biloxi Cemetery.

Referencer 
 Eicher, John H., and Eicher, David J., Civil War High Commands, Stanford University Press, 2001, .

Personer fra Mississippi
Militærfolk fra USA
Personer i den amerikanske borgerkrig
Kellogg Company

Kellogg Company (ofte henvist til som Kellogg eller Kellogg's) er en amerikansk multinational producent af morgenmadsblandinger, enkle mellemmåltider og kiks. Hovedkontoret befinder sig i Battle Creek i Michigan, USA. Kellogg's producerer færdigretter som småkager, kiks, müslibarer, frugt-snacks, Rice Krispies, Special K, Cocoa Krispies, Keebler, Pringles, Pop-Tarts, Kashi, Cheez-It, Eggo, Nutri-Grain, Morningstar Farms og mange andre. Kellogg's erklærede formål er at "Nære familier, så de kan blomstre og trives."

Kellogg's produkter bliver fremstillet i 18 lande og markedsført i 180 lande. Kellogg's største fabrik ligger ved Trafford Park i Trafford, Greater Manchester, Storbritannien, som også er stedet for selskabets europæiske hovedkvarter. Kellogg's er kongelig hofleverandør udnævnt af både dronning Eliabeth 2. og prins Charles

I Danmark kendes firmaet især for dets morgenmadsprodukter som cornflakes, All-Bran og Frosties.

Billeder

Referencer

Eksterne henvisninger 

Etableret i 1906
Fødevarevirksomheder fra USA
Snackproducenter
Thomas A. Rowley

Thomas Algeo Rowley var en amerikansk general i den amerikanske borgerkrig fra Pittsburgh, Pennsylvania.

Tidlige år 
Thomas Rowley blev født i Pittsburgh den 5. oktober 1808. Han gjorde tjeneste som kaptajn i den Mexicansk-amerikanske krig fra den 8. oktober 1847 til den 18. juli 1848. Derudover arbejdede han som skabssnedker.

Borgerkrigen 
Rowley gjorde tjeneste som oberst for 13. Pennsylvania Regiment fra 25. april 1861 til 6. august samme år. Derefter blev han oberst for 102. Pennsylvania Regiment. Han blev såret i Slaget ved Fair Oaks, mens han ledede sit regiment i Army of the Potomac. Han førte i kort tid en brigade i 6. Korps i Slaget ved Fredericksburg. Efter at være blevet forfremmet til brigadegeneral med rang fra den 29. november 1862, fik Rowley derefter kommandoen over en brigade i 1. Korps under Slaget ved Chancellorsville. Han var fungerende chef for tredje division i 1. Korps i begyndelsen af Slaget ved Gettysburg, mens generalmajor Abner Doubleday fungerede som korpschef. (Chapman Biddle førte Rowleys brigade.) Den 1. juli 1863 led brigaden store tab i kamp mod Henry Heths division. Rowley blev kastet af hesten under tilbagetoget. Efter en konfrontation mellem Rowley og brigadegeneral Lysander Cutler, fik Doubleday ham fjernet for fuldskab og for ikke at adlyde ordrer. Rowley blev dømt ved en krigsret, selv om nogle officerer aflagde vidneudsagn til fordel for ham. Selv om han blev genindsat efter ordre fra krigsminister Edwin M. Stanton, fik Rowley kun kommandoen over et distrikt i det vestlige Pennsylvania, hans hjemegn. Da han ikke fik en feltkommando trak han sig tilbage fra hæren den 29. december 1864.

Efter krigen 
Thomas Rowley gjorde senere tjeneste som en U.S. Marshal og som advokat. Han døde i Pittsburgh den 14. maj 1892. Rowley ligger begravet på Allegheny Cemetery i Pittsburgh, Pennsylvania.

Referencer 
 Eicher, John H., and Eicher, David J., Civil War High Commands, Stanford University Press, 2001, 
 Krumwiede, John F., Disgrace at Gettysburg : the arrest and court-martial of Brigadier General Thomas A. Rowley, USA, Jefferson, N.C.: McFarland & Co., c2006.

Personer fra Pittsburgh
Militærfolk fra USA
Personer i den amerikanske borgerkrig
Sylte-urolighederne

Sylte-urolighederne, også kendt som Hamburg-sylteopstanden, fandt sted i slutningen af juni 1919 i Hamborg. Udløsende faktor var en formodning i befolkningen om, at fordærvede døde dyr blev forarbejdet til sylte og udbudt til salg. Dette udløste selvtægt og demonstrationer, og i den forbindelse blev der affyret skud. I forbindelse med urolighederne blev Reichswehr og Frikorps sat ind i byen.

Kilder

Eksterne henvisninger 
 

Begivenheder i 1919
Tysklands historie
Hamborg
Otto Mølgaard Jakobsen

Otto Mølgaard Jakobsen er en dansk skuespiller og tegnefilmsdubber. 

Han har lagt stemme til flere serier, bl.a:

 Yallahrup Færgeby – Lille Knud
 Radiserne – Søren Brun og Thomas van Pelt
 Den lille julemand – Nicolas
 Små Einsteins – Leo.

Eksterne henvisninger 
 

Skuespillere fra Danmark
Luang Prabang

Luang Prabang er en by i det nordlige Laos med et indbyggertal på cirka 103.000. Byen ligger på bredden af Mekongfloden og er hovedstad i en provins af samme navn.

Byen er opkaldt efter nationalikonet Phra Bang, en 83 cm høj guld-, sølv- og ædelstensstatue af Buddha, som var det laotiske kongeriges skytsstatue.

Byer i Laos
Pakxe

Pakxe er en by i det sydlige Laos med et indbyggertal (pr. 2005) på cirka 88.000. Byen ligger på bredden af Mekongfloden og er hovedstad i provinsen Champasak.

Byer i Laos
Altenahr

Altenahr er en by med 1.659 indbyggere (2006) i Landkreis Ahrweiler, i Rheinland-Pfalz i Tyskland. Byen ligger ved floden Ahr i Eifelbjergene, omkring 10 km vest for Bad Neuenahr-Ahrweiler og omkring 35 km sydøst for Bonn. Udenfor Altenahr ligger Burg Kreuzberg.

Byer i Rheinland-Pfalz
Den du frygter

Den du frygter er en dansk dramafilm fra 2008, instrueret af Kristian Levring. Filmen, der havde premiere på Toronto Film Festival og siden dansk biografpremiere 19. december 2008, er produceret af Nordisk Film.

Handling 

Mikael har taget orlov, fordi han mener, han trænger til forandring i livet. Han går hjemme nu med sin kone Sigrid og datter Selma. Sigrids bror, Frederik, forsker i medicin og mangler nogen til at tage nogle eksperimentelle lykkepiller for at se, om der er bivirkninger. Mikael melder sig og får pillerne, der hedder LimeTech. Han tager pillerne, uden hans kone Sigrid og datter Selma ved det. Han skriver dagbog om, hvordan han har det hver dag og om pillernes virkning. Pillerne får ham gradvist til at føle sig mere fri og føle, at han ingen grænser har.

Da Frederiks hold lukker forsøget ned, fordi flere af forsøgspersonerne begynder at udvise aggressiv og voldelig adfærd, nægter Mikael at give slip på den frihed, han synes pillerne giver ham. I al hemmelighed fortsætter han med at tage dem.

Efterhånden begynder Mikael at overskride flere og flere grænser uden at udvise særlig omtanke over for de mennesker, han sårer undervejs i processen. Han bliver selv bekymret over denne udvikling og prøver at tage det op med Frederik, som afslører, at Mikael har fået placebo hele tiden, da han ikke ville udsætte sin svoger for usikker medicin.

Samtidig opdager Selma Mikaels dagbog, og i panik spærrer Mikael hende inde, da hun vil vise Sigrid den. Sigrid hører dog dette og kommer op at slås med Mikael. Kampen ender med, at Sigrid bliver lukket inde i kummefryseren.

På randen af total opløsning og omgivet af sin kones og datters desperate skrig beslutter Mikael sig for at stikke af. Kort efter slipper Sigrid ud af kummefryseren og slipper Selma fri.

Filmen slutter med, at Mikael står på en banegård efter at have besøgt sin mor på et plejehjem. Han udtrykker sorg over at have forladt sin familie og noterer, at han stadig prøver at finde ud af, hvornår og hvorfor tingene begyndte at gå galt for ham, men at minderne stadig er ubehagelige at tænke på.

Medvirkende 
 Ulrich Thomsen – Mikael
 Paprika Steen – Sigrid
 Emma Sehested Høeg – Selma
 Lars Brygmann – Frederik
 Stine Stengade – Ellen
 Bjarne Henriksen – Kenneth
 Bodil Udsen – Edith
 Henrik Prip
 Ole Boisen
 Jakob Fals Nygaard

Referencer

Eksterne henvisninger 
 

Danske film fra 2008
Dramafilm fra Danmark
Film instrueret af Kristian Levring
Dansksprogede film
Savannakhet

Savannakhet er en by i det sydlige Laos med et indbyggertal på cirka 67.000. Byen ligger på bredden af Mekongfloden og er hovedstad i en provins af samme navn.

Eksterne henvisninger 

Byer i Laos
Da Nang

Da Nang er en by i det centrale Vietnam med et indbyggertal (pr. 2010) på cirka 887.070. Byen ligger ved kysten til det Sydkinesiske hav, og er en af landets vigtigste havnebyer.

Eksterne henvisninger 

Byer i Vietnam
Hai Phong

Hải Phòng er en by i det nordlige Vietnam, der med et indbyggertal på cirka 1.884.000 er landets tredjestørste by. Byen ligger ved den Røde Flods udmunding, på kysten til Tonkin-bugten.

Hai Phong fungerer som havneby for det meste af Nordvietnam, inklusive landets hovedstad Hanoi. Udover at være en havneby findes der også gode transportforbindelser med fly, jernbane og bus til en række af Vietnams øvrige byer som Hue og Ho Chi Minh City.

Hai Phong har lufthavnen Cat Bi International Airport placeret i den sydlige del af byen.

Byer i Vietnam
Presseck

Presseck er en købstad (markt) i Landkreis Kulmbach, Regierungsbezirk Oberfranken i den tyske delstat Bayern.

Geografi 
Presseck ligger på en højslette mellem Steinach og Wilde Rodach ved foden af det 690 m høje Pressecker Knocks i Naturpark Frankenwald.

I kommunen er der ud over Presseck, disse landsbyer og bebyggelser:

Eksterne henvisninger 

 Pressecks historie (tysk)

Frankenwald
Lao Cai

Lào Cai er en by i det nordligee Vietnam med et indbyggertal (pr. 2004) på cirka 86.000. Byen ligger på grænsen til nabolandet Kina og er hovedstad i en provins af samme navn. 

Byer i Vietnam
Ha Long

Ha Long (eller Hong Gai) er en by i det nordlige Vietnam med et indbyggertal (pr. 2001) på cirka 186.000. Byen ligger på kysten til Ha Long-bugten, som er den nordvestlige del af Tonkin-bugten. Den primære indtægtskilde er turisme.

Byer i Vietnam
Vinh

Vinh er en by i det nordlige Vietnam med et indbyggertal (pr. 2002) på cirka 226.000. Byen ligger på kysten ud til Tonkin-bugten og er hovedstad i provinsen Nghệ An.

Eksterne henvisninger 

Byer i Vietnam
Huế

Huế er en by i det centrale Vietnam med  indbyggere. Byen ligger på kysten til det Sydkinesiske hav og er hovedstad i provinsen Thừa Thiên Huế. Byen var hovedstad i Nguyễn-dynastiet fra 1802 til 1945 og senere for protektoratet Annam under Fransk Indokina.

Byens økonomi er primært bygget op omkring turisme, da den indeholder et af de få verdensarvsområder i Vietnam, Kejserbyen Huế. 

Under Vietnamkrigen var Huế skueplads for et af krigens mest blodige slag, der i dag er kendt som Slaget om Huế.

Referencer 

Byer i Vietnam
Quy Nhon

Quy Nhon er en by i det sydøstlige Vietnam med et indbyggertal (pr. 2004) på cirka 255.000. Byen ligger på kysten til det Sydkinesiske hav i provinsen Binh Dinh. 

Byer i Vietnam
Jakob Fals Nygaard

Jakob Fals Nygaard (født 3. august 1992) er dansk skuespiller.
Jakob er autodidakt skuespiller. Han har siden han var 12 år medvirket i flere filmproduktioner, og lagt stemme til både TV-reklamer, tegnefilm og live action serier, herunder en del Disney produktioner.

Filmografi 

 Vikaren (2007)
 Den du frygter (2008)
 Karla og Katrine (2009)
 Far til Fire - på japansk (2010)

Tv-serier 

 Mikkel og Guldkortet (julekalender) (2008)
 Pagten (julekalender) (2009)

Reklamer 

 Storebror (biografreklame) (1999)

Speak 

 Pokemon (TV-reklame) (2007)
 Anders And bladet (TV-reklame) (2007-2008)

Dubbing 

 Higglytown Heroes (tegnefilm) (2006)
 Oliver Twist (2006)
 Percy, Buffalo Bill og Mig (Svensk film) (2006)
 Higglytown Heroes (tegnefilm) (2007)
 Jul i Svinget (Norsk julekalender) (2008)
 Shuriken School (tegnefilm) (2008)
 Ricky Sprocket (tegnefilm) (2008)
 Jetix Promo (2008)
 Ben 10 – Race Against Time (homevideo) (2008)
 Eliot Kid (tegnefilm) (2008)
 Fifi And The Flowertots (tegnefilm (2008)
 Cosmic Quantum Ray (tegnefilm (2008)
 The Suite Life on Deck (2008)
 Casper's Scare School (tegnefilm (2008)
 Night at the Museum 2 (trailer) (2009)
 Hello Kitty (tegnefilm) (2009)
 Neds Declassified (2009)
 Disney Channel Promo Spots (2009)
 iCarly (2009)
 The Suite Life on Deck (2009-2010)
 The Troop (2010)
 Neds Declassified'' (2010)
 I didn't do it (2015-2016)

Eksterne links 
 

Skuespillere fra Danmark
Midtfyns Gymnasium

Midtfyns Gymnasium er et gymnasium i Ringe på Fyn. Undervisningen blev påbegyndt i august 1973 på Nordagerskolen, mens de nuværende bygninger blev taget i brug i august 1975.

På YouTube kan man se Midtfyns Gymnasiums videoer om matematik.

Rektorer 
 1. august 1973 – 28. februar 1982: Ole Sv. "Olle" Andreasen
 1. marts 1982 – 31. juli 1982 (kst. rektor): Alice Pedersen
 1. august 1982 – 30. november 2007: Thomas Mikaelsen
 1. december 2007 – 2023: Søren Hvarregaard
 1. februar 2023 - : Katrine Werngreen

Kendte studenter 

 1976: Jesper Mathiesen, kommunalbestyrelsesmedlem
 1977: Inger la Cour Andersen, direktør for afdelingen for bæredygtig udvikling i Afrika, Verdensbanken
 1979: Michael Ring, fabrikant
 1982: Klaus Frandsen, landsformand for Det Radikale Venstre
 1982: Henriette Bonde-Hansen, sopran
 1983: Susanne Schroll, rumfartsingeniør 
 1986: Jens Blauenfeldt, journalist
 1986: Steen Møller, uddannet civiløkonom ved Syddansk Universitet, medlem af Odense Byråd, rådmand
 1988: Claus Hempler, sanger og sangskriver
 1989: Mikkel Warming, københavnsk politiker
 1991: Claus Buhr, journalist
 1995: Jakob Ussing, erhvervskorrespondent hos DR
 1997: Heidi Frederikke Rasmussen, journalist på TV 2
 2000: Mads Toudal Frandsen, fysiker

Kendte lærere 
 Jørgen Hunosøe, litteraturforsker og fhv. redaktør: 1973-1987
 Anders Dahl-Nielsen, håndboldspiller og -træner: 1973-1974
 Peter Thielst, forfatter og forlagsredaktør: 1975-1977
 Laus Strandby Nielsen, forfatter og digter: 1975-1989
 Pia Tafdrup, digter og forfatter: 1978-1984

Referencer 

Gymnasier i Danmark
Ringe
Etableret i 1975
Markedsfundamentalisme

Markedsfundamentalisme (også kendt som frimarkedsfundamentalisme) er et polemisk udtryk, der anvendes om en stærk tro på, at laissez faire-økonomisk politik, hvor staten helt afholder sig fra at blande sig i markedsøkonomien, kan løse de fleste økonomiske og sociale problemer.

Kritikere af en laissez-faire-holdning har brugt begrebet til at betegne, hvad de betragter som en forfejlet tro på, eller bevidst vildledning om, at frie (forstået som helt uregulerede) markeder kan skabe den størst mulige retfærdighed og velstand, og at enhver indblanding i markedet vil formindske samfundsvelfærden. Ifølge kritikerne ignorerer markedsfundamentalister således alle markedsfejl, der kan forhindre virkelighedens markedsøkonomier i at opfylde kriterierne for fuldkommen konkurrence.

Udtrykket blev udbredt af finansmanden og milliardæren George Soros i hans bog The Crisis of Global Capitalism fra 1998, hvor han bl.a. skrev: "... denne ide blev kaldt laissez faire i det 19. århundrede ... jeg har har fundet et bedre navn for det: markedsfundamentalisme".

Økonomen Joseph E. Stiglitz brugte udtrykket i sit selvbiografiske essay, da han modtog Nobelprisen i økonomi, til at kritisere Den internationale Valutafonds (IMFs) daværende holdninger: "Mere generelt støttede IMF et sæt synspunkter, som der bredt refereres til som enten the Washington consensus, de neoliberale doktriner eller markedsfundamentalisme, baseret på en fejlagtig forståelse af økonomisk teori og (hvad jeg anså som) en utilstrækkelig fortolkning af de historiske data".

Kilder 

Mikroøkonomi
Økonomisk politik
Rugendorf

Rugendorf er en kommune i Landkreis Kulmbach, Regierungsbezirk Oberfranken i den tyske delstat Bayern. Den er en del af Verwaltungsgemeinschaft Stadtsteinach.

Geografi 
Rugendorf ligger i Naturpark Frankenwald.
Ud over Rugendorf , ligger der i kommunen disse landsbyer og bebyggelser:

Eksterne henvisninger 

Frankenwald
Friskolen Øster Egesborg

Friskolen Øster Egesborg er en friskole/privatskole på Sydsjælland. Den er beliggende i nærheden af landsbyen Mern. De nærmeste større byer er Vordingborg og Præstø. Der er omkring 180 elever på skolen.

Ekstern henvisning 
 Friskolen Øster Egesborg 

Friskoler i Danmark
Bygninger, konstruktioner og anlæg i Vordingborg Kommune
Stadtsteinach

Stadtsteinach er en by i Landkreis Kulmbach, Regierungsbezirk Oberfranken i den tyske delstat Bayern. Den er administrationsby i Verwaltungsgemeinschaft Stadtsteinach.

Geografi 
Stadtsteinach ligger i detn nordøstlige del af Oberfranken og er en statsanerkend rekreationsby , beliggende i Naturpark Frankenwald.

Nabokommuner 
Nabokommunerne er Untersteinach, Guttenberg, Presseck, Rugendorf og Kulmbach.

Inddeling 
Bykommunen består ud over Stadtsteinach, af 26 landsbyer og bebyggelser:
Bergleshof, Große Birken, Kleine Birken, Deckenreuth, Deinhardsmühle, Eisenberg, Forkel, Frankenreuth, Gründlein, Hammermühle, Hochofen, Höfles, Mittelhammer, Oberhammer, Oberzaubach, Osenbaum, Petschen, Römersreuth, Schwärzleinsdorf, Schwand, Silberklippe, Triebenreuth, Unterzaubach, Vogtendorf, Vorderreuth og Ziegelhütte

Eksterne henvisninger 

 Die Grünbürg bei Stadtsteinach (Landschaftsmuseum Obermain)

Frankenwald
Sommertrekanten

Sommertrekanten er et asterisme dannet af de tre klare stjerner Deneb (arabisk: 'hønens hale'), Vega (arabisk: 'dykkende ørn') og Altair (arabisk: 'den flyvende') fra stjernebillederne Svanen, Lyren og Ørnen. Sommertrekanten er et af de bedst kendte asterismer og har (stort set) form som en ligebenet trekant der måler ca. 34 grader i højden og ca. 24 grader i bredden. Sommertrekanten kan fra nordlige breddegrader ses på sydhimlen midt på natten om sommeren (deraf navnet) samt på vesthimlen midt på aftenen om efteråret.

Sommertrekantens stjerner

Litteratur 
 Politikens bog om stjernebillederne, oversat af Jan Teuber, 1990, Politikens Forlag A/S, 
 Oversættelser af stjernenavne fra Terence Dickinson: Night Watch – An equinox guide to viewing the Universe, 1985, Camden House,
Erich Lüdke

Erich Lüdke (20. oktober 1882 i Naumburg an der Saale, Preussen – 13. februar 1946 i Rusland) var en tysk general, som var øverstkommanderende for de tyske styrker i Danmark fra 1. juni 1940 til 29. september 1942.

Karriere 

Erich Lüdke indtrådte år 1900 som fanejunker i det 3. Thüringske Infanteri Regiment nr. 71. I januar 1902 blev han udnævnt til løjtnant og i marts 1910 til overløjtnant. I foråret 1914 blev han forsat til Den store Generalstab i Berlin. Ved udbruddet af 1. Verdenskrig blev han udnævnt til kaptajn og kom tilbage til sit gamle regiment som kompagnichef. Fra 1915 gjorde han tjeneste i forskellige stabsfunktioner. I løbet af krigen modtog han Jernkorsets to grader samt ridderkorset af den Hohenzollernske Husorden.

Efter 1. Verdenskrig overgik Lüdke til det foreløbige rigsværn og fra 1922 til det egentlige Rigsværn (Reichswehr). Her havde han skiftende geled- og stabstjeneste og opnåede efterhånden grad af generalmajor. Ved oprettelsen af Værnemagten (Wehrmacht) i 1935 blev han forfremmet til generalløjtnant og blev chef for 9. Infanteri Division.

Øverstbefalende i Danmark 

Ved udbruddet af 2. Verdenskrig var Lüdke chef for X (10.) Armékorps og samtidig øverstkommanderende for Wehrkreis X i Hamburg. Den 1. juni 1940 overtog han funktionen som øverstkommanderende for de tyske styrker i det besatte Danmark efter general Leonard Kaupisch. Pr. 1. december 1940 blev han udnævnt til general af infanteriet. Lüdkes tid i Danmark blev forholdsvis fredelig. Først hen i mod slutningen af perioden begyndte modstandsbevægelsen at gøre sig gældende. Lüdke fastholdt et skarpt skel mellem det militære og det politiske aspekt af besættelsen.

Senere skæbne 

Ved udgangen af september 1942 blev Erich Lüdke forsat til hærens føringsreserve. I forbindelse med Telegramkrisen ønskede Hitler en hårdere linje gennemført i Danmark og hertil fandtes Lüdke ikke egnet. Han blev afløst af general Hermann von Hanneken. 

Med udgangen af januar 1944 blev Lüdke afskediget fra aktiv tjeneste. Til trods herfor, og selv om han aldrig havde gjort tjeneste på østfronten, kom han efter krigen i russisk krigsfangenskab. Han døde i en sovjetisk krigsfangelejr i byen Torgau i Sachsen i februar 1946.

Kilder 

 Dermot Bradley (ed.): Deutschlands Generale und Admirale. Bissendorf 2004

 http://www.lexikon-der-wehrmacht.de

Generaler fra Tyskland
Danmark under 2. verdenskrig
Tysklands militære personel i 2. verdenskrig
Tysklands militære personel i 1. verdenskrig
Modtagere af Jernkorset
Personer fra Sachsen-Anhalt